CELEX: 32019R0530
Language: hu
Date: 2019-03-27 00:00:00
Title: A Bizottság (EU) 2019/530 végrehajtási rendelete (2019. március 27.) a növénykárosítók tekintetében a rovarokkal és atkákkal, a fonálférgekkel, a baktériumokkal, a gombákkal és petespórás gombákkal, a vírusokkal, vírusszerű szervezetekkel és fitoplazmákkal foglalkozó uniós referencialaboratóriumok kijelöléséről

29.3.2019   
               
               
                  HU
               
               
                  Az Európai Unió Hivatalos Lapja
               
               
                  L 88/19
               
            
         A BIZOTTSÁG (EU) 2019/530 VÉGREHAJTÁSI RENDELETE
         (2019. március 27.)
         a növénykárosítók tekintetében a rovarokkal és atkákkal, a fonálférgekkel, a baktériumokkal, a gombákkal és petespórás gombákkal, a vírusokkal, vírusszerű szervezetekkel és fitoplazmákkal foglalkozó uniós referencialaboratóriumok kijelöléséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 Európai Parlament és tanácsi rendeletre (1) (a hatósági ellenőrzésekről szóló rendelet) és különösen annak 93. cikke (1) bekezdésére,
         mivel:
         
                     (1)
                  
                  
                     Az (EU) 2018/631 felhatalmazáson alapuló bizottsági rendelet (2) a rovarokkal és atkákkal, a fonálférgekkel, a baktériumokkal, a gombákkal és petespórás gombákkal, valamint a vírusokkal, vírusszerű szervezetekkel és fitoplazmákkal foglalkozó uniós referencialaboratóriumokat hozott létre.
                  
               
                     (2)
                  
                  
                     Ezen uniós referencialaboratóriumok létrehozását követően a Bizottság nyilvános kiválasztási eljárást folytatott le a növénykárosítók tekintetében a rovarokkal és atkákkal, a fonálférgekkel, a baktériumokkal, a gombákkal és petespórás gombákkal, a vírusokkal, vírusszerű szervezetekkel és fitoplazmákkal foglalkozó uniós referencialaboratóriumok kijelölésére.
                  
               
                     (3)
                  
                  
                     A francia Nemzeti Élelmiszer-, Környezet- és Munkabiztonsági Ügynökség (ANSES) által vezetett konzorcium, amely az Osztrák Egészségügyi és Élelmiszer-biztonsági Ügynökséget (AGES) is magában foglalja, kiválasztási eljárást kérelmezett a növénykárosítók tekintetében a rovarokkal és atkákkal foglalkozó uniós referencialaboratóriumként történő kijelölésére vonatkozóan.
                  
               
                     (4)
                  
                  
                     A francia Nemzeti Élelmiszer-, Környezet- és Munkabiztonsági Ügynökség (ANSES) által vezetett konzorcium, amely a flandriai Mezőgazdasági, Halászati és Élelmiszerügyi Kutatási Intézetet (ILVO, Belgium) is magában foglalja, kiválasztási eljárást kérelmezett a növénykárosítók tekintetében a fonálférgekkel foglalkozó uniós referencialaboratóriumként történő kijelölésére vonatkozóan.
                  
               
                     (5)
                  
                  
                     A Holland Élelmiszer-biztonsági és Fogyasztóvédelmi Hatóság – Növényegészségügyi Nemzeti Referenciaközpont (NVWA-N.R.C.) által vezetett konzorcium, amely a flandriai Mezőgazdasági, Halászati és Élelmiszerügyi Kutatási Intézetet (ILVO, Belgium), a Növényvédelmi- és Tanúsítási Kutatóközpontot (CREA-DC (DIALAB), Olaszország) és a Nemzeti Biológiai Intézetet (NIB, Szlovénia) is magában foglalja, kiválasztási eljárást kérelmezett a növénykárosítók tekintetében a baktériumokkal foglalkozó uniós referencialaboratóriumként történő kijelölésére vonatkozóan.
                  
               
                     (6)
                  
                  
                     A francia Nemzeti Élelmiszer-, Környezet- és Munkabiztonsági Ügynökség (ANSES) kiválasztási eljárást kérelmezett a növénykárosítók tekintetében a gombákkal és petespórás gombákkal foglalkozó uniós referencialaboratóriumként történő kijelölésére vonatkozóan.
                  
               
                     (7)
                  
                  
                     A Holland Élelmiszer-biztonsági és Fogyasztóvédelmi Hatóság – Növényegészségügyi Nemzeti Referenciaközpont (NVWA-N.R.C.) által vezetett konzorcium, amely a Növényvédelmi- és Tanúsítási Kutatóközpontot (CREA-DC (DIALAB), Olaszország) és a Nemzeti Biológiai Intézetet (NIB, Szlovénia) is magában foglalja, kiválasztási eljárást kérelmezett a növénykárosítók tekintetében a vírusokkal, vírusszerű szervezetekkel és fitoplazmákkal foglalkozó uniós referencialaboratóriumként történő kijelölésére vonatkozóan.
                  
               
                     (8)
                  
                  
                     A kiválasztási eljárás elvégzésére kijelölt értékelő és kiválasztási bizottság arra a következtetésre jutott, hogy valamennyi konzorcium és laboratórium megfelel az (EU) 2017/625 rendelet 93. cikkének (3) bekezdésében meghatározott követelményeknek, és azokat meg lehet bízni az említett rendelet 94. cikkében meghatározott feladatok ellátásával.
                  
               
                     (9)
                  
                  
                     E négy konzorciumot és laboratóriumot ezért ki kell jelölni az adott növénykárosítókkal, azaz a rovarokkal és atkákkal, a fonálférgekkel, a baktériumokkal, a gombákkal és petespórás gombákkal, valamint a vírusokkal, vírusszerű szervezetekkel és fitoplazmákkal foglalkozó uniós referencialaboratóriumnak. A munkaprogramokat a Bizottság által a 652/2014/EU európai parlamenti és tanácsi rendelet (3) 36. cikke értelmében elfogadott vonatkozó munkaprogramokban foglalt célkitűzésekkel és prioritásokkal összhangban kell meghatározni.
                  
               
                     (10)
                  
                  
                     Annak biztosítása érdekében, hogy az (EU) 2017/625 rendelet 93. cikke (2) bekezdésének b) pontjával összhangban az analitikai, tesztelési vagy diagnosztikai módszerek megfelelő szintje és a validált módszerek kifejlesztése, valamint a hatósági laboratóriumok összehangolt támogatása megmaradjon, az uniós referencialaboratóriumokat rendszeresen felül kell vizsgálni,
                  
               ELFOGADTA EZT A RENDELETET:
         
            1. cikk
            A növénykárosítók tekintetében a rovarokkal és atkákkal foglalkozó uniós referencialaboratórium
            A Bizottság kijelöli az alábbi konzorciumot a növénykárosítók tekintetében a rovarokkal és atkákkal foglalkozó uniós referencialaboratóriumnak, amelynek illetékessége a Bizottság és a tagállamok növényegészségügyi követelményekkel kapcsolatos horizontális tevékenységeinek támogatása:
            
                         
                     
                     
                        a francia Nemzeti Élelmiszer-, Környezet- és Munkabiztonsági Ügynökség (ANSES, Növényegészségügyi Laboratórium, entomológiai és inváziós növényekkel foglalkozó egység, 755 avenue du campus Agropolis, CS 30016, 34988 Montferrier-sur-Lez cedex, Franciaország) által vezetett konzorcium,
                        amely magában foglalja
                        az Osztrák Egészségügyi és Élelmiszer-biztonsági Ügynökséget (AGES, fenntartható növénytermesztéssel foglalkozó intézet, Spargelfeldstraße 191, 1220 Bécs, Ausztria).
                     
                  
         
            2. cikk
            A növénykárosítók tekintetében a fonálférgekkel foglalkozó uniós referencialaboratórium
            A Bizottság kijelöli az alábbi konzorciumot a növénykárosítók tekintetében a fonálférgekkel foglalkozó uniós referencialaboratóriumnak, amelynek illetékessége a Bizottság és a tagállamok növényegészségügyi követelményekkel kapcsolatos horizontális tevékenységeinek támogatása:
            
                         
                     
                     
                        a francia Nemzeti Élelmiszer-, Környezet- és Munkabiztonsági Ügynökség (ANSES, Növényegészségügyi Laboratórium, fonálférgekkel foglalkozó egység, Domaine de la Motte au Vicomte – BP 35327, 35653 Le Rheu, Franciaország) által vezetett konzorcium,
                        amely magában foglalja
                        a flandriai Mezőgazdasági, Halászati és Élelmiszerügyi Kutatási Intézetet (ILVO, Növénytudomány, fonálférgekkel foglalkozó csoport, Burg. Van Gansberghelaan 96, 9820 Merelbeke, Belgium).
                     
                  
         
            3. cikk
            A növénykárosítók tekintetében a baktériumokkal foglalkozó uniós referencialaboratórium
            A Bizottság kijelöli az alábbi konzorciumot a növénykárosítók tekintetében a baktériumokkal foglalkozó uniós referencialaboratóriumnak, amelynek illetékessége a Bizottság és a tagállamok növényegészségügyi követelményekkel kapcsolatos horizontális tevékenységeinek támogatása:
            a Holland Élelmiszer-biztonsági és Fogyasztóvédelmi Hatóság – Növényegészségügyi Nemzeti Referenciaközpont (NVWA-RRC, Bakteriológiai csoport, Geertjesweg, 15, 6706 EA Wageningen, Hollandia) által vezetett konzorcium,
            
                         
                     
                     
                        amely magában foglalja a következőket:
                        
                                    —
                                 
                                 
                                    a flandriai Mezőgazdasági, Halászati és Élelmiszerügyi Kutatási Intézetet (ILVO, Növénytudomány, baktériumokkal foglalkozó csoport, Burg. Van Gansberghelaan 96, 9820 Merelbeke, Belgium).
                                 
                              
                                    —
                                 
                                 
                                    Növényvédelmi és Tanúsítási Kutatóközpont (CREA-DC (DIAZLAB), Növénykórtani Laboratórium, Bakteriológiai Csoport, via Carlo Giuseppe Bertero 22, 00156 Róma, Olaszország);
                                 
                              
                                    —
                                 
                                 
                                    Nemzeti Biológiai Intézet (NIB, Biotechnológiai és Rendszerbiológiai Osztály, Bakteriológiai és Metrológiai Egység, Baktérium Diagnosztikai Laboratórium, Večna pot 111, Ljubljana, Szlovénia).
                                 
                              
                  
         
            4. cikk
            A növénykárosítók tekintetében a gombákkal és petespórás gombákkal foglalkozó uniós referencialaboratórium
            A Bizottság kijelöli az alábbi laboratóriumot a növénykárosítók tekintetében a gombákkal és petespórás gombákkal foglalkozó uniós referencialaboratóriumnak, amelynek illetékessége a Bizottság és a tagállamok növényegészségügyi követelményekkel kapcsolatos horizontális tevékenységeinek támogatása:
            
                         
                     
                     
                        a francia Nemzeti Élelmiszer-, Környezet- és Munkabiztonsági Ügynökség (ANSES, Növényegészségügyi Laboratórium, gombákkal foglalkozó egység, Domaine de Pixérécourt, CS 400009, 54220 Malzéville, Franciaország).
                     
                  
         
            5. cikk
            A növénykárosítók tekintetében a vírusokkal, vírusszerű szervezetekkel és fitoplazmákkal foglalkozó uniós referencialaboratórium
            A Bizottság kijelöli az alábbi konzorciumot a növénykárosítók tekintetében a vírusokkal, vírusszerű szervezetekkel és fitoplazmákkal foglalkozó uniós referencialaboratóriumnak, amelynek illetékessége a Bizottság és a tagállamok növényegészségügyi követelményekkel kapcsolatos horizontális tevékenységeinek támogatása:
            a hollandiai Élelmiszer-biztonsági és Fogyasztóvédelmi Hatóság – Növényegészségügyi Nemzeti Referenciaközpont (NVWA-RRC, Virológiai csoport, Geertjesweg, 15, 6706 EA Wageningen, Hollandia) által vezetett konzorcium,
            
                         
                     
                     
                        amely magában foglalja a következőket:
                        
                                    —
                                 
                                 
                                    Növényvédelmi és Tanúsítási Kutatóközpont (CREA-DC (DIAZLAB), Növénykórtani Laboratórium, Virológiai Csoport, via Carlo Giuseppe Bertero 22, 00156 Róma, Olaszország);
                                 
                              
                                    —
                                 
                                 
                                    Nemzeti Biológiai Intézet (NIB, Biotechnológiai és Rendszerbiológiai Osztály, Mikrobiológiai Egység, Vírus-, Vírusszerű szervezet- és Fitoplazma Diagnosztikai Laboratórium, Večna pot 111, Ljubljana, Szlovénia).
                                 
                              
                  
         
            6. cikk
            A kijelölés felülvizsgálata
            Az uniós referencialaboratóriumok kijelölését rendszeresen felül kell vizsgálni.
         
         
            7. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 27-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 95., 2017.4.7., 1. o.
         
         
            (2)  A Bizottság (EU) 2018/631 felhatalmazáson alapuló rendelete (2018. február 7.) az (EU) 2017/625 európai parlamenti és tanácsi rendeletnek a növénykárosítókkal foglalkozó uniós referencialaboratóriumok létrehozása révén történő kiegészítéséről (HL L 105., 2018.4.25., 1. o.)
         
            (3)  Az Európai Parlament és a Tanács 652/2014/EU rendelete (2014. május 15.) az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről (HL L 189., 2014.6.27., 1. o.).